ལྗང་རླུང་ཚོགས་པ་ནི་ཐོག་མར་ཕྱི་ལོ་༢༠༠༧ལོར་སེ་ར་ཐེག་ཆེན་གླིང་སེར་བྱེས་བྱ་བྲལ་ཁམས་ཚན་གྱི་གྲྭ་རྐྱང་འགས་བཙུགས་ཡོད་པ་དང་།འདས་པའི་ལོ་དེ་དག་གི་རིང་ཚགས་པར་དང་འཆད་འཁྲིད་དཔེ་ཀློག་ལམ་སྟོན་སོགས་རིག་གཞུང་སྲུང་སྐྱོབ་ཀྱི་བྱ་འགུལ་རིམ་པར་སྤེལ་ཡོད་པ་དང་།ལོ་སྔོན་མར་ལྗང་རླུང་དཔེ་ཀློག་གི་སྐད་འཕྲིན་ཚོགས་པ་བཙུགས་ཤིང་།འདི་ལོར་ལྗང་རླུང་ཚོགས་པ་བཙུགས་ནས་ལོ་བཅུ་འཁོར་བའི་དུས་དྲན་དང་སྟབས་བསྟུན་ལྗང་རླུང་དཔེ་ཀློག་པའི་བྱ་འགུལ་འདི་སྤེལ་ཡོད་འདུགཚོགས་པའི་སྒྲིག་གཞི་ལྟར་ན་ཚོགས་མི་ཚང་མས་ངེས་པར་དུ་ཟླ་རེའི་ནང་དཔེ་དེབ་གཅིག་རེ་ཀློག་དགོས་ཤིང་།དཔེ་ཆ་དེ་བཀླགས་པའི་ཟིན་ཐོ་དང་།ཡང་ན་བཀླགས་ཚོོར་སོགས་ཚོགས་པའི་ནང་ངེས་པར་དུ་བཤད་དགོས་ཀྱི་ཡོད་འདུགདཀའ་གནད་དང་དོགས་གནས་གང་ལ་འཕྲད་ཀྱང་ལྗང་རླུང་དཔེ་ཀློག་སྐད་འཕྲིན་ཚོགས་པའི་ནང་འདྲི་རྩད་བྱས་ན་དྲིས་ལན་གནང་གི་ཡོད་པ་མ་ཟད།དཔེ་ཆ་ཇི་ལྟར་ཀློག་དགོས་པ་དང་།དཔེ་ཆའི་ནང་དོན་འཚོལ་སྟངས།བཀླགས་ཐོ་ཇི་ལྟར་འབྲི་བ།ཅིའི་ཕྱིར་འབྲི་དགོས་སོགས་ཀྱི་ཐད་ལམ་སྟོན་རང་བཞིན་གྱི་འཆད་འཁྲིད་གནང་མཁན་ཡང་ཡོད་འདུག